**Ministru kabineta noteikumu projekta**

**„Grozījums Ministru kabineta 2013. gada 10. decembra noteikumos Nr.1455 „Medību saimniecības attīstības fonda nolikums””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Medību likuma 31.panta ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Medību likuma 31.panta ceturtajā daļā noteikts, ka Medību saimniecības attīstības fonda nolikumu apstiprina Ministru kabinets. Ministru kabineta 2013.gada 10.decembra noteikumu Nr.1455 „Medību saimniecības attīstības fonda nolikums” (turpmāk – noteikumi) 16.punktā noteikts, ka konsultatīvās padomes sastāvā iekļauj:• trīs pārstāvjus no mednieku organizācijām (kurās ir vismaz piecsimt biedru);• divus zinātnes un izpētes organizāciju pārstāvjus;• divus vides un dabas aizsardzības organizāciju pārstāvjus (no organizācijām, kurās ir vismaz piecsimt biedru);• divus meža īpašnieku vai pārvaldītāju interešu grupu pārstāvjus, tai skaitā vienu privāto mežu īpašnieku vai pārvaldītāju pārstāvi un vienu publisko (valsts vai pašvaldību) mežu pārvaldītāju pārstāvi.Saskaņā ar noteikumu 15.punktu, lai nodrošinātu fonda finansējuma izlietojuma atklātumu un veicinātu sabiedrības interešu ievērošanu fonda līdzekļu sadalē, kā arī sabiedrības līdzdalību lēmumu pieņemšanā, Zemkopības ministrija izveido konsultatīvo padomi un apstiprina tās nolikumu. Lai izveidotu noteikumiem atbilstošu konsultatīvo padomi, tās sastāvā jābūt visiem noteikumu 16.punktā minētajiem pārstāvjiem.Kopš noteikumu pieņemšanas Zemkopības ministrija savā tīmekļa vietnē (<https://www.zm.gov.lv/mezi/jaunumi/zemkopibas-ministrija-aicina-pieteikties-darbam-medibu-saimniecibas-at?id=3205>) ir izsludinājusi (publicēts 11.03.2014.) pieteikšanos dalībai Medību saimniecības attīstības fonda konsultatīvajā padomē, kā arī nosūtījusi papildu uzaicinājumus Latvijas Ornitoloģijas biedrībai, Latvijas dabas fondam un Pasaules dabas fondam. Diemžēl vides un dabas aizsardzības organizācijas savus pārstāvjus dalībai konsultatīvajā padomē nav deleģējušas.Tādēļ, lai atbilstoši noteikumu prasībām varētu izveidot konsultatīvo padomi, nepieciešams precizēt noteikumu 16.3.apakšpunktu, saglabājot interešu grupai tiesības piedalīties fonda konsultatīvās padomes darbā. |
| 3. | Projekta izstrādē iesaistītās institūcijas | Zemkopības ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupa, kuras tiesiskais regulējums ietekmē vai varētu ietekmēt | Aptuveni 23 500 mednieku  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Projekts šo jomu neskar. |

***Anotācijas III, IV un V sadaļa – projekts šo jomu neskar.***

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Noteikumu projekts publicēts Zemkopības ministrijas tīmekļa vietnē.  |
| 2. | Sabiedrības līdzdalība projekta izstrādē  | Noteikumu projekts sabiedriskai apspriešanai tika publicēts Zemkopības ministrijas tīmekļa vietnē (no 27.02.2015. līdz 05.03.2015.).  |
| 3. | Sabiedrības līdzdalības rezultāti  |  Pēc noteikumu projekta publicēšanas Zemkopības ministrijas tīmekļa vietnē atsauksmes, iebildumi, priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Zemkopības ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts nerada institucionālas izmaiņas attiecībā uz noteikumu projekta izpildē iesaistītajām valsts pārvaldes institūcijām.  |
| 3. | Cita informācija | Nav. |

Zemkopības ministrs J. Dūklavs

30.03.2015. 10:38

468

J.Bārs

67027554, Janis.Bars@zm.gov.lv